(5 กรกฎาคม 2022)
(สเตจ 4 - เข้าสู่กาแล)
แจสเปอร์ ฟิลิปเซ่นปั่นสปรินต์แบบทุ่มสุดตัว
แจสเปอร์ ฟิลิปเซ่นขึ้นนําแล้ว
- ฟิลิปเซ่นคิดว่าตัวเองชนะ - ใช่
ฟิลิปเซ่นร้องไชโยด้วย เขาคิดว่าเขาเป็นแชมป์สเตจ
ไม่ได้เหรอ
แต่เวาท์ ฟาน เอิร์ตเข้าเส้นชัยไปแล้ว
เวาท์ ฟาน เอิร์ตแซงพิชิตสเตจนี้ได้อย่างงดงาม
อะไรวะนั่น
ผมคิดว่าผมชนะแล้วในสเตจที่สี่
บางครั้งแจสเปอร์ก็จมอยู่กับความคิดของตัวเอง
ผมแจสเปอร์ ฟิลิปเซ่น ชื่อเล่นของผมคือ "ตัวหายนะแจสเปอร์"
เราพยายามทํางานเป็นทีมกับเขาให้ดีที่สุด
มันไม่มีที่ว่างสําหรับหายนะ
(Tour de France: นักปั่นโซ่)
(แผนสํารอง)
โอเค
- ได้นะ - โอเค
(ผู้จัดการทีม/อัลเปซิน-ดีคอยนิก)
- มองตรงไปตรงนั้นเหรอ - ครับ
ผมคริสตอฟ รูดอฟต์ ผมกับน้องชาย
เราเป็นผู้จัดการทีมจักรยานอัลเปซิน-ดีคอยนิก
(ฟิลิป รูดอฟต์) (ผู้จัดการทีม/อัลเปซิน-ดีคอยนิก)
ผมกับน้องชายตั้งทีมในปี 2009
ปีที่แล้วเป็นปีแรกที่ทีมเราลงแข่งตูร์เดอฟร็องส์
มันเป็นเรื่องใหม่สําหรับเรา
(ตูร์เดอฟร็องส์ 2021)
แมทธิว ฟาน เดอร์ โพเอลพยายามแซงสุดฝีเท้า
แมทธิวคว้าแชมป์สเตจได้
เขาได้ใส่เสื้อเหลืองในตูร์เดอฟร็องส์
มันเหมือนกับว่า นี่ไง เรามาแล้ว
(แมทธิว ฟาน เดอร์ โพเอล) (อัลเปซิน-ดีคอยนิก)
แมทธิวเป็นดาวเด่นในวงการปั่นจักรยาน
เขามาอยู่ในจุดนี้ตั้งแต่อายุ 15
มันเป็นทีมของเขาด้วย เราสามคนเป็นคนสร้างทีมนี้ขึ้นมา
มันวิเศษมากที่ได้เห็นทีมเติบโต และได้เป็นส่วนหนึ่งของทีม
(จีโรดีตาเลีย) (พฤษภาคม 2022)
แต่ปีนี้ผมลงแข่งหลายสนามเกินไป และมันไม่ใช่เรื่องดีเลย
ผมไม่ได้คิดให้รอบคอบ
ตูร์เดอฟร็องส์จะมาถึงในสามสัปดาห์แล้ว
(ค่ายฝึก)
ผมไม่เคยเจอนักปั่นคนไหน ที่ทําลายตัวเองได้เหมือนกับเขา
บางครั้งผมก็รู้สึกกลัวเวลาเห็นเขาใส่ไม่ยั้ง
หลังแข่งที่จีโร ผลงานตอนซ้อมของเขาไม่ดีเท่าไร
ผมใช้แรงไปเยอะ พอถึงตูร์เดอฟร็องส์ ผมต้องลําบากแน่
เราไม่ได้มีนักปั่น 20 คนให้เลือก
เพื่อไปแข่งตูร์เดอฟร็องส์
(ตูร์เดอฟร็องส์ 2022)
อัลเปซิน-ดีคอยนิกครับ ท่านสุภาพสตรีและสุภาพบุรุษ
คนแรก ซูเปอร์สตาร์ชาวดัตช์ แมทธิว ฟาน เดอร์ โพเอล
อัลเปซิน-ดีคอยนิกเป็นทีมชั้นรองเล็กๆ
เป้าหมายของพวกเขาคือการเป็นแชมป์สเตจ
และพวกเขาฝากความหวัง ไว้กับแมทธิว ฟาน เดอร์ โพเอล
เริ่มนับถอยหลังแล้ว
สเตจที่สองของตูร์เดอฟร็องส์ 2022 กําลังจะเริ่มขึ้น
สอง หนึ่ง เริ่ม!
(สเตจ 2) (รอสกิลด์ - นีบอร์ก - 202.2 กม.)
แมทธิว ฟาน เดอร์ โพเอลรั้งอยู่ที่ท้ายกลุ่มหลัก
ตั้งแต่เริ่มออกตัว
เขาเหมือนไม่สนใจจะเอาชนะ
(สเตจ 3) (ไวเล - ซันเดอร์เบิร์ก - 182 กม.)
แปลกจังที่แมทธิว ฟาน เดอร์ โพเอลยังรั้งท้าย
เขาจะสร้างผลงานในการแข่งครั้งนี้เมื่อไหร่กัน
แมทธิว ฟาน เดอร์ โพเอลเข้าเส้นชัย ช้ากว่ากลุ่มตัวเต็งมากโข
ผลงานของเขาน่าผิดหวังจริงๆ
วันนี้เราคาดหวังกับฟาน เดอร์ โพเอลไว้สูง แต่เขาทําไม่สําเร็จ
วันนี้ฟอร์มของผมไม่เต็มร้อย มันน่าหงุดหงิดมากๆ
เพราะอะไรครับ
ไม่รู้สิ ผมก็อยากตอบได้ แต่ผมไม่รู้
ผมคิดว่าการลงแข่งทั้งที่จีโรและตูร์เดอฟร็องส์ มันมากไปสําหรับเขา
ผมคิดว่าร่างกายเขายังไม่ฟื้นฟูเต็มร้อย
ตูร์เดอฟร็องส์ครั้งนี้น่าจะสาหัสสําหรับแมทธิว
เราสร้างทีมโดยมีแมทธิวเป็นศูนย์กลาง
แต่ ณ จุดนี้ ทีมจําเป็นต้องแข็งแกร่งมากพอ
ที่จะไปต่อโดยไม่มีแมทธิว ฟาน เดอร์ โพเอล
เราไม่ได้วางแผนไว้แบบนี้
แน่นอน เรายังมีนักปั่นคนอื่น
แจสเปอร์ เขาจําเป็นจะต้องก้าวขึ้นมา
มันไม่ง่ายแน่ แต่มันสําคัญมากกับเรา
(แจสเปอร์ ฟิลิปเซ่น) (อัลเปซิน-ดีคอยนิก)
ผมแจสเปอร์ ฟิลิปเซ่น ผมถนัดปั่นสปรินต์
(ลาพล็องจ์) (เทือกเขาแอลป์ในส่วนของฝรั่งเศส)
(ค่ายฝึก) (อัลเปซิน-ดีคอยนิก)
การแข่งตูร์เดอฟร็องส์ให้จบรายการมันยาก
คุณจะคิดแบบนี้อยู่ตลอด แบบว่า
"บ้าเอ๊ย ฉันมาทําอะไรที่นี่ ฉันทําอะไรกับสังขารตัวเองวะ"
มันเป็นการทรมานร่างกายตัวเองชัดๆ
โอเค คนที่รักษาแรงได้นานหกนาที คือซิลแวนและแจสเปอร์
และทั้งคู่ใช้เวลาฟื้นกําลังแค่สองนาทีเท่านั้น
ในฐานะนักปั่นสปรินต์ คุณต้องปั่นไปทั่วเขาทั้งลูก
คุณต้องเอาตัวรอดจากวันที่สาหัสสากรรจ์พวกนั้น
ต้องตั้งตารอการปั่นสปรินต์ครั้งต่อไป รอโอกาสต่อไปของคุณ
และต้องสู้ต่อไป ต้องออกแรงปั่นต่อไป
ใครลืมปิ่นโตมื้อเที่ยงบ้าง ฉันขอทายว่าแจสเปอร์ ฟิลิปเซ่น
ไม่ๆ คุณเอาไว้ในรถได้
แจสเปอร์ ฟิลิปเซ่นเป็นคนมนุษยสัมพันธ์ดี และช่างเห็นอกเห็นใจ
- ขายังมีแรงไหมเจ - ครับ
คนเรียกเขาว่าตัวหายนะแจสเปอร์ แต่ผมไม่ชอบเลย
- ไม่ชอบชื่อ - ไม่
มีขี้ติดรองเท้าผมหรือเปล่า
เหรอ
อะไรแบบนี้ชอบเกิดขึ้น
บางครั้งผมก็ลืมอะไรบางอย่าง
หรือเรื่องอะไรเล็กๆ ที่ดูเหมือนจะร้ายแรง
- แจสเปอร์ - อะไร
ฉันทําอะไรอีก
ต้องเป็นนายทุกทีเลยสินะ
มันไม่ใช่คุณสมบัติในการปั่นจักรยาน
คุณจะต้องทําให้เป๊ะ
มันไม่โอเคถ้าวันนี้คุณลืมหมวก
พรุ่งนี้ลืมถุงเท้า แล้วมะรืนก็ลืมรองเท้า
ไปกัน!
ตูร์เดอฟร็องส์ปีที่แล้ว เขาเข้าเส้นชัยเป็นสามอันดับแรกหกครั้ง
มันดีมากก็จริง แต่มันก็ยังไม่ใช่ตําแหน่งแชมป์
และจะดีที่สุดถ้าได้เป็นแชมป์สเตจช็องเซลีเซ
ที่ปารีส
มันคือโอกาสแข่งสปรินต์ครั้งสุดท้าย และเป็นสนามที่สวยงามที่สุด
เวาท์ ฟาน เอิร์ตบุกแล้ว คาเวนดิชเตรียมพร้อม
ฟิลิปเซ่นเองก็อยู่ตรงนั้น
ใครจะเป็นผู้ชนะ ภาพถ่ายมาแล้ว เวาท์ ฟาน เอิร์ตครับ
เป้าหมายของผมไม่เคยบรรลุ
ผมจําได้ว่าผมฉลองจบตูร์เดอฟร็องส์
โดยที่ในมือถือแก้วแชมเปญ
และผมก็น้ําตาคลอเพราะผิดหวัง
มันเจ็บปวด
แจสเปอร์ต้องคว้าแชมป์สเตจให้ได้
ส่วนเรื่องฉายาตัวหายนะแจสเปอร์ เราอยากให้มันจบได้แล้ว
ขอต้อนรับสู่สเตจสี่ เส้นทางจากดันเคิร์กไปกาแล
นี่คือวันที่สดใสของนักปั่นสปรินต์
คุณยังไม่ชนะได้ไง คุณไม่เคยใช้เวลานานขนาดนี้ในการแข่งใหญ่
ผมหวังว่าสัปดาห์หน้าแรงขาของผมจะพร้อม
แล้วผมจะลองคว้าแชมป์สเตจดู
ส่วนวันนี้เราคงต้องเดิมพันกับแจสเปอร์
สเตจทางเรียบเป็นของนักปั่นสปรินต์
ในความเห็นของผม แจสเปอร์เป็นนักปั่นฝีเท้าดี
ในวันที่มีโอกาสให้เราได้ปั่นสปรินต์
นี่คือโอกาสที่เราอยากจะรับมันไว้
เวาท์ นายกําลังฉายเดี่ยว เวาท์ฉายเดี่ยว
อีก 18 วินาทีกับหนึ่งกิโลเมตรสําหรับฟาน เอิร์ต เขานําโด่งมาคนเดียว
เวาท์ ฟาน เอิร์ตแซงพิชิตสเตจนี้ได้อย่างงดงาม
ฟิลิปเซ่นร้องไชโยด้วย เขาคิดว่าเขาเป็นแชมป์สเตจ
แต่ฟิลิปเซ่นเข้าเส้นชัยเป็นที่สอง
อะไรวะนั่น
น่าอายเป็นบ้า
ผมคิดว่าผมชนะแล้วในสเตจที่สี่
เขาคงไม่รู้ว่าฟาน เอิร์ตอยู่ข้างหน้า
ระวังด้วย!
เวาท์แรงดีมาก วันนี้เขายอดสุดๆ เลยใช่ไหม
ครับ มันแสดงให้เห็นถึงความพยายาม ที่แข็งแกร่งและยอดเยี่ยม
การที่เขาทิ้งห่างได้แบบนั้นมันยอดมาก
ขอบคุณ
- นั่นมันบ้าอะไรกัน - มานี่สิ
น่าสงสารจริงๆ
คุณเป็นไงบ้าง
โธ่ ที่รัก
คุณเป็นไงบ้าง
- คุณไม่ได้ยินอะไรเลยเหรอ - ขอเวลาผมสักแป๊บ
เอางั้นเหรอ
ให้ฉันรอตรงนี้ไหม
มากับฉันเดี๋ยวสิ
บนจอเรามองไม่เห็นด้วยซ้ํา
โชคดีจัง...
พวกนั้นไม่เขียนถึงเลย มันดูไม่ออกเลยด้วยซ้ํา
น่าอายชะมัด
- คุณไม่ได้ยินเหรอว่าฟาน เอิร์ตไปแล้ว - จะได้ยินได้ไง
มันเป็นไปไม่ได้ด้วยซ้ํา ที่จะปั่นแซงขึ้นไปจากตรงนั้น
แถมไปคนเดียว
นั่นน่ะสุดยอดมาก มันไม่ธรรมดาเลย
แย่จัง
พวกเขาต้องหัวเราะเยาะผมแน่
ในตูร์เดอฟร็องส์ ผลงานวันสุดท้ายจะเป็นตัวตัดสินฝีมือคุณ
ตอนนี้ผลงานวันสุดท้ายของพวกเขาไม่ดี
มันล้มครืนไม่เป็นท่า
และจากตรงนี้ไป มันไม่มีทางจะง่ายลง
สเตจที่ 11 ของตูร์เดอฟร็องส์เริ่มแล้ว
เรากําลังมุ่งสู่เส้นชัยที่สูงที่สุดของตูร์เดอฟร็องส์
นี่คือความท้าทายทั้งทางร่างกาย และจิตใจสําหรับนักปั่น
ภูเขามีความสําคัญมาก เพราะมันเป็นเส้นทางที่ยาก
ต่อจากสัปดาห์แรกที่ก็โหดสุดๆ อยู่แล้ว
ที่นี่ ถ้าฟอร์มคุณไม่เต็มร้อย คุณไม่มีทางจะผ่านมันไปได้
เส้นทาง 11.3 กม. ความชัน 9.5 เปอร์เซ็นต์
นี่ไม่ใช่สิ่งที่ผมต้องการในวันนี้
(แมทธิว ฟาน เดอร์ โพเอล)
กลุ่มหลักมาถึงทางไต่เขาแรกของวันแล้ว สี่นาที
ให้ตายเถอะ
นี่เป็นอีกวันที่เลวร้าย ของแมทธิว ฟาน เดอร์ โพเอล
เขาถูกทิ้งห่าง
เขาเสียแรงไปมากใน 20 กิโลเมตรแรก
(อัลเปซิน-ดีคอยนิก)
กลุ่มนักปั่นอยู่ห่างจากยอดเขาหนึ่งกิโลเมตร
โอเค แมทธิว ฟาน เดอร์ โพเอล กําลังจะถึงยอดเขาในอีกสองนาที
ทางบนภูเขามันทรมานอย่างแรง
มันไม่ง่ายเลยที่จะเป็นนักปั่นระดับสูง
ซึ่งคนคาดหวังให้ชนะทุกสนาม
ผมไม่อยากกดดันแบบนั้นในตูร์เดอฟร็องส์
(อัลเปซิน-ดีคอยนิก)
มีโอกาสสูงที่เขาจะถอนตัว
เราได้รับแจ้งมาว่า แมทธิว ฟาน เดอร์ โพเอลถอนตัวจากการแข่ง
- แมทธิวหยุดแล้ว - หยุดเหรอ
ดูเหมือนแมทธิว ฟาน เดอร์ โพเอลจะลําบาก
ไม่
ผมรู้สึกไม่เป็นตัวเอง ตั้งแต่วันแรกของตูร์เดอฟร็องส์
ถ้าไล่ตามท้ายขบวนยังไม่ได้ ก็ไม่มีเหตุผลจะต้องแข่งต่อ
ปกติผมไม่ได้เป็นแบบนั้น
แล้วพูดตรงๆ ผลงานคุณสามารถออกมาแย่ ได้มากกว่าดี ฉะนั้น...
ให้แข่งต่อก็คงไม่เข้าท่า
นี่คือวันดีของจัมโบ-วิสมา โยแนส วิงเงอกอร์ได้ตําแหน่งแชมป์สเตจ
แจสเปอร์ ฟิลิปเซ่นเข้าเส้นชัย ตามหลังผู้ชนะของวันนี้ 36 นาที
ในสภาพเหนื่อยหอบ
(อัลเปซิน-ดีคอยนิก)
ยิ่งเมื่อแมทธิว ฟาน เดอร์ โพเอลถอนตัว นี่คือวันที่เลวร้ายสําหรับทีมอัลเปซิน
ทุกๆ วันมีเรื่องน่าผิดหวังใหม่เกิดขึ้น
และความผิดหวังก็มาพร้อมกับความขมขื่น
เมื่อคุณแพ้
หรือเมื่อมีเรื่องน่าผิดหวัง คุณต้องยอมรับมัน
ส่วนใหญ่แล้วมันจะอยู่ไม่นานหรอก
บางครั้งผมก็หวังให้ตัวเองเป็นคนอ่อนไหวกว่านี้
แต่ตอนนี้เราต้องก้าวต่อไปกับการแข่ง
พวกเขาต้องคว้าแชมป์สเตจให้ได้ ในตูร์เดอฟร็องส์ปีนี้
พวกเขาต้องชนะให้ได้
แต่เมื่อไม่มีแมทธิว ฟาน เดอร์ โพเอล ตัวเลือกของพวกเขาก็มีจํากัด
พวกเขาไม่ใช่ทีมใหญ่ ทีมใหญ่มีตัวเลือกให้เลือกเยอะ
พวกเขาจะต้องหาทางอื่นเพื่อเอาชนะ
แต่นั่นก็ถือเป็นโอกาส
สําหรับนักปั่นที่เด็กกว่า
นี่คือโอกาสที่คุณต้องคว้าไว้
ตูร์เดอฟร็องส์ปีนี้โหดหินมาก ผมอยากให้ตัวเองได้แชมป์สักสเตจแล้ว
ผมเฉียดฉิวมาสองสามครั้ง แต่ก็ยังไม่เคยชนะ
แต่ผมมีแรงผลักดันที่ดี
ผมจะลองดูในโอกาสสุดท้ายเพื่อทีมของเรา
การ์กาซอนจะเป็นวันสําคัญของทีมเรา
(สเตจ 15) (รอแดซ - การ์กาซอน)
วันนี้จะเป็นสเตจที่ร้อนจัด
ความร้อนจะเป็นปัจจัยสําคัญ
นี่จะเป็นสเตจหนึ่งที่ร้อนที่สุด
รู้สึกยังไงบ้าง
- อุ่น - อุ่นเหรอ บ้าไปแล้ว...
พวกเขาพยากรณ์ว่า ทางตะวันตกเฉียงใต้จะร้อนถึง 40 องศา
ร้อนจัง
การปั่นฝ่าคลื่นความร้อนมันโหดหิน
ความร้อนส่งผลกระทบต่อร่างกายคุณไหม
ครับ ถ้าอุณหภูมิร่างกาย สูงกว่า 37 องศาคงไม่ดีแน่
เมื่ออากาศร้อนแบบนี้ อย่างมากคุณก็เร่งฝีเท้าได้แค่สองสามครั้ง
หลังจากนั้นอัตราการเต้นหัวใจจะตกลง ฉะนั้นคุณจะต้องระวังเอาไว้
สเตจ 15 เป็นสเตจเปลี่ยนผ่าน จากแอลป์ไปพิเรนีส
(ประชุมทีม) (อัลเปซิน-ดีคอยนิก)
เราคุยเรื่องนี้กันบ่อยมากแล้ว เรื่องระยะสุดท้าย
เราจะชิงชัยในการปั่นสปรินต์
และเราจะสปรินต์เพื่อคว้าแชมป์
ไม่ใช่แบบที่เพื่อนเราทําในกาแล
วันนี้เราจะสปรินต์ให้ได้ที่หนึ่ง ว่าไงแจสเปอร์
ทีมเรายังไม่ชนะสักสเตจในตูร์เดอฟร็องส์ปีนี้
วันนี้คือโอกาสที่มันจะเป็นจริง
แน่นอนว่ามันกดดัน ผมรู้สึกกดดัน
เวาท์ ฟาน เอิร์ตอยู่ในทีมเสื้อเหลือง
พวกเขามีเรื่องที่ต้องสนใจ มากกว่าการคว้าแชมป์สเตจ 15
พวกเขาอยากเป็นแชมป์ตูร์เดอฟร็องส์
ผมอยู่ในทีมที่ตั้งเป้าจะคว้าตําแหน่งแชมป์สเตจ
เราทุ่มสุดตัวเพื่อวันนั้น
พวกเราจะทําเต็มที่
(จัมโบ-วิสมา)
(ทีมจัมโบ-วิสมา)
(พรีมอซ โรกลิช) (ผู้นําทีม)
ข่าวใหญ่วันนี้ พรีมอซ โรกลิชถอนตัวออกจากการแข่งขัน
หลังจากล้มในสเตจทางปูหิน
น่าเสียดายมากที่เขาต้องกลับบ้าน
เราครองเสื้อเหลืองอยู่ เราต้องการผู้ช่วยมากเท่าที่หาได้
ผมมั่นใจว่านักปั่นที่เหลือจะรับมือได้
แต่มันไม่ใช่เรื่องดีต่อทีมของเราเลย
รอแดซไปการ์กาซอน 202 กิโลเมตร
เป้าหมายของวันนี้ คือปกป้องนักปั่นเสื้อเหลืองเอาไว้
เกาะกลุ่มกันไว้ ทําให้โยแนสปลอดภัยมากที่สุด
จริงๆ แล้วผมกระตือรือร้นกับสเตจวันนี้
ผมเข้าใจกลยุทธ์ของทีมเรา
แต่ผมอยากจะลองแซงหนีเพื่อเอาชนะดู
ผมอยากเป็นที่หนึ่งอยู่ตลอด
ตั้งแต่เริ่มปั่นจักรยาน ผมก็อยากจะชนะการแข่ง
และอยากจะทุ่มเต็มร้อยเสมอ
เรื่องนั้นยังอยู่ในตัวผม
ส่วนตัวแล้วผมคิดว่ามันเป็นไปได้ ที่จะขึ้นไปอยู่ด้านหน้ากับกลุ่มนํา
ผมมีสิทธิ์ทําแบบนั้นไหม หรือว่า...
ฉันคิดว่าเราต้องดูก่อนว่ามันจะเป็นยังไง
แต่การรักษาตําแหน่งที่ดีให้โยแนสก็สําคัญ
เวาท์เป็นหนึ่งในนักปั่นที่เก่งที่สุดในโลก
แต่เขาก็เป็นผู้ช่วยคนสําคัญ ในการที่เราจะคว้าเสื้อเหลือง
ผมไม่อยากลงเอยด้วยการปั่นสปรินต์ชิงที่สองอีก
ไม่ๆ แต่สิ่งที่สําคัญที่สุดคือป้องกันเสื้อเหลือง
เวาท์ ฟาน เอิร์ตคือหนึ่งในซูเปอร์สตาร์ ของวงการจักรยานรุ่นนี้
คนประเภทเขาทําได้เกือบทุกอย่าง
พวกเขาเป็นซูเปอร์สตาร์ที่ไม่ใช่จะมาเกิดทุกปี
เวาท์ ฟาน เอิร์ตเป็นนักปั่นที่เก่งกาจ
ถ้าเขาเกาะกลุ่มนําและคิดจะแข่งสปรินต์ คุณมองยังไงบ้าง
ถ้าต้องวัดกันด้วยสปรินต์ ฟาน เอิร์ตต้องอยากลองคว้าแชมป์แน่
เขาจะเป็นคู่แข่งตัวฉกาจในวันนี้
เซบัสเตียน นี่บรูโน่ ได้ยินผมไหม
หนึ่ง สอง สาม สวัสดีทุกคน
นี่คือเสียงทดสอบการถ่ายทอดสดของราดิโอตูร์
สเตจ 15 ของตูร์เดอฟร็องส์เริ่มแล้ว
โยแนส วิงเงอกอร์ยังครองเสื้อเหลืองอยู่
เวลาของเขานําทาเดจ โปกาชาร์ สองนาที 22 วินาที
เกอเรนท์ โทมัสอยู่อันดับสาม
การแข่งขันกําลังจะเริ่มขึ้นแล้ว
การแข่งเริ่มแล้ว
นักปั่นสปรินต์จํานวนหนึ่ง ไปประจําอยู่หน้าขบวนแล้ว
แน่นอนว่าทีมอัลเปซินจะต้องยึดสเตจนี้เอาไว้
เพื่อแจสเปอร์ ฟิลิปเซ่น หนึ่งในคนที่เร็วที่สุดของกลุ่มหลัก
ส่วนนักปั่นเสื้อเขียว เวาท์ ฟาน เอิร์ต เขาอาจจะเป็นตัวอันตรายสําหรับวันนี้
เขาครบเครื่อง
และสเตจภูเขาก็สาหัสกับเขาน้อยกว่าคนอื่นๆ
ชนแล้ว เกิดการชนกันในกลุ่มหลัก
เกิดการชนกันในกลุ่มหลัก เวาท์ ฟาน เอิร์ตล้มพร้อมสตีเวน ครอยชวิค
ขบวนหยุดแล้ว
บ้าเอ๊ย!
เกิดการชน นักปั่นเสื้อเขียวหยุดแล้ว
วันนี้จัมโบ-วิสมาอาจจะแย่ซะแล้ว
เอารถใหม่ไหม สตีวี เอารถใหม่ไหม
เอารถไหม
หัวขบวนปั่นไปกันต่อ
เวาท์ ฟาน เอิร์ตยังรอเพื่อนร่วมทีมของเขา
ตอนที่สตีวีล้ม ผมอยู่ข้างหลังเขา
ผมยืนอยู่กับเขาเพราะเห็นว่าเขาเจ็บหนัก
กลุ่มหลักเคลื่อนตัวเร็วมาก
มันไม่ชะลอเลยสักนิด
สตีเวน ครอยชวิค หนึ่งในเพื่อนร่วมทีมของโยแนส วิงเงอกอร์
เขายังคงนั่งอยู่กับพื้น ส่วนเวาท์ ฟาน เอิร์ตออกตัวไปแล้ว
ผมตัดสินใจเอง ผมอยากรออยู่กับเขา
แต่ผมก็รู้ตัวว่าผมอาจถูกทิ้งไว้คนเดียว และไม่มีโอกาสไล่ตามให้ทัน
เวาท์ ฟาน เอิร์ตรอครอยชวิคไม่ได้
งานของเขาไม่ใช่การรั้งท้าย
แต่คือการชิงตําแหน่งในกลุ่มหลัก ใกล้กับนักปั่นเสื้อเหลืองคืนมา
นายจอดรถอยู่กับสตีวีนะ เขาไหล่หลุด
พวกเราต้องไปแล้ว
สถานการณ์ไม่ดีเลย
สตีวีต้องออกจากการแข่งขัน
มันแย่สุดๆ
- แม่งเอ๊ย - บ้าจริง!
จัมโบ-วิสมาเสียนักปั่นไปสองคน โรกลิชกับครอยชวิค
เขาตามมาข้างหลังเรา
เวาท์ ฟาน เอิร์ตกลับเข้ากลุ่มหลักแล้ว
ลูกทีมจัมโบ-วิสมาที่เหลืออยู่ข้างหน้าเขา และกําลังปกป้องโยแนส วิงเงอกอร์
ที่ด้านหน้าคือแจสเปอร์ ฟิลิปเซ่น จากทีมอัลเปซิน-ดีคอยนิก
ยังเหลืออีก 60 กิโลเมตร
เรียกสมาธิกลับมาให้ได้
ระวังด้วยตอนผ่านหมู่บ้าน
ระวังลูกระนาดและอุปกรณ์ประดับถนน ระวังด้วย
อีก 41.7 กิโลเมตร ระวังลูกระนาดด้วย
(โบรา-ฮันโกรเฮอ)
เบรกเป็นอะไรไปเนี่ย
ทุกคนกังวลกันหน่อยๆ
เราเสียผู้ช่วยและนักปั่นคนสําคัญของทีมไปคนหนึ่ง
และเราไม่อยากให้มันเกิดขึ้นอีก
แต่อีกห้ากิโลเมตรต่อมา ในกลุ่มหลักก็มีความตึงเครียด
ช่วงกลางระยะมีวงเวียนอยู่หลายแห่ง
เราผ่านวงเวียนมา แล้วกลุ่มหลักก็รวมตัวกันใหม่
(ทีมจัมโบ-วิสมา)
- อะไร - ชนอีกแล้ว
- โยแนสล้ม - ไม่นะ
ชนกันแล้ว นักปั่นเสื้อเหลืองล้ม
โยแนสล้ม เราต้องรอโยแนส
นักปั่นเสื้อเหลืองล้ม วิงเงอกอร์ล้ม แต่...
ผมคิดในใจว่า "บ้าจริง ท่าไม่ดีแล้ว" ผมอาจจะต้องถอนตัวจากตูร์เดอฟร็องส์
ขอรถใหม่หน่อย
(ทีมจัมโบ-วิสมา)
โยแนส วิงเงอกอร์เจอปัญหาใหญ่
เขาต้องเปลี่ยนจักรยาน เขาทิ้งจักรยานคันเก่าไปแล้ว
นี่คือครึ่งชั่วโมงที่เลวร้ายของจัมโบ-วิสมา
(ทีมจัมโบ-วิสมา)
ไปกัน
รถด้านหลังกลุ่มนํากลับไปที่หัวขบวน
โอเค
ฉันคิดว่าเกือบทุกคนกําลังรอโยแนสอยู่
ผมแปลกใจกับท่าทีของเวาท์ ฟาน เอิร์ต
นักปั่นเสื้อเหลืองล้ม แต่เขากลับไม่รอเลย
น่าแปลกใจมาก
เขาตั้งเป้าจะคว้าแชมป์ชัดๆ
คนอื่นๆ คงจะรอโยแนสกันอยู่แล้ว
และเพื่อนร่วมทีมผมก็เก่งพอจะทําหน้าที่กันเองได้
เรากําลังเข้าสู่ทางปีนเขาสุดท้ายของวันนี้
ในหัวผมมีแค่เรื่องเดียว ผมต้องอยู่ในตําแหน่งที่ดี
เพื่อปั่นสปรินต์ในเวลาที่ใช่ ผมต้องเกาะกลุ่มหลักเอาไว้
(ทีมจัมโบ-วิสมา)
แจสเปอร์ ฟิลิปเซ่นอยู่ที่ด้านหน้า เขากําลังทุ่มสุดตัว
ใกล้แล้ว เร็วเข้า เราใกล้จะถึงแล้ว
(อัลเปซิน-ดีคอยนิก)
โยแนส วิงเงอกอร์กลับเข้ากลุ่มหลักแล้ว
เรากําลังจะถึงเส้นชัย
มันเริ่มแล้ว การชิงชัย นักปั่นเสื้อเหลืองกลับเข้ากลุ่มหลักแล้ว
สองคนที่ด้านหน้านํากลุ่มหลักอยู่ 20 วินาที
มันอาจจะมีวิธีเอาชนะนักปั่นสปรินต์ในวันนี้
อีก 20 กิโลเมตรจะถึงการ์กาซอน
สองคนที่ด้านหน้านําอยู่ 20 วินาที
กลุ่มแซงหนีไปเร็วมาก
แต่ในกลุ่มหลักก็มีนักปั่นสปรินต์ฝีเท้าไวอยู่
เราจะตามกลุ่มแซงหนีทันไหม ขึ้นอยู่กับทีมของเราและทีมของพวกเขา
ระยะห่างมันไม่ได้กว้างมาก
แต่แล้วจู่ๆ ก็มีคนไม่อยากให้เราไล่ตาม
แปลกมาก กลุ่มหลักช้าลง
ยังเหลืออีก 20 วินาที
กลุ่มนํายังห่างอยู่ 20 วินาที
ดูเหมือนตอนนี้พวกเขาจะช้าลง
เมื่อมาถึง 15 กิโลเมตรสุดท้าย
ทีมชิงอันดับเวลารวมก็เห็นพ้องต้องกันว่า
"โอเค มาสงบสติอารมณ์ แล้วทําให้กลุ่มหลักช้าลงเถอะ"
วันนี้มีการชนกันหลายครั้ง
พวกเขารู้ว่าทีมนักปั่นสปรินต์จะลองเสี่ยง
พวกเขาจะเบียดเสียดกันเพื่อขึ้นไปชิงแชมป์สเตจ
เพราะงั้นผู้นําทีมชิงอันดับเวลารวม
จึงตัดสินใจกั้นทางเพื่อไม่ให้เกิดอันตรายขึ้น
กลุ่มหลักแออัดกันอยู่บนทางแคบๆ
นักปั่นสปรินต์ทําอะไรไม่ได้เลย
ผมคิดในใจว่า "บ้าจริง อีกแล้วเหรอ ต้องไม่ใช่วันนี้สิ"
พวกเขาอยากจะสปรินต์ในตอนท้าย
ทีมอีนิออสขวางถนนเอาไว้
ดันพวกเขาไปให้พ้นทาง ดันพวกเขาออกไป
ตอนที่พวกเขาปั่นชิงแชมป์ตูร์เดอฟร็องส์ เราก็ไม่ได้ขวางพวกเขา
เมื่อกลุ่มหลักเข้าสู่ช่วงสิบกิโลเมตรสุดท้าย
ทีมของนักปั่นสปรินต์ก็เลิกทําตัวดีๆ ต่อกัน
เป้าหมายหนึ่งเดียวคือการพานักปั่นสปรินต์
ไปอยู่ในตําแหน่งสวยๆ เพื่อสปรินต์เข้าเส้นชัย
เราต้องตามให้ทัน เราจะปล่อยให้ใครปั่นหนีไปไม่ได้
อัลเปซิน-ดีคอยนิกขึ้นนํา
สามสิบวินาที
แจสเปอร์ ฟิลิปเซ่นอยู่ที่หัวขบวนกลุ่มหลัก
เร็วเข้า สู้เขา
อีกไม่ถึงสี่กิโลเมตรจะเข้าเส้นชัย
กูฌาร์กําลังแย่ ข้างหน้าเหลือแค่คนเดียวคือเบนจามิน โทมัส
เบนจามิน โทมัสปั่นเดี่ยวเข้าสู่การ์กาซอน
ถ้าเบนจามิน โทมัสไปได้จนถึงเส้นชัยล่ะ
งั้นมันก็จะเป็นชัยชนะแรกของคนฝรั่งเศส
แบบนั้นคงเยี่ยมเลย
นักปั่นสปรินต์เร่งความเร็วแล้ว ระยะห่างกําลังลดลง
แจสเปอร์ ฟิลิปเซ่นอยู่ทางขวา
เวาท์ ฟาน เอิร์ตโยนน้ําขวดสุดท้ายทิ้งไปแล้ว
อัลเปซิน-ดีคอยนิกกําลังจะให้ แจสเปอร์ ฟิลิปเซ่นออกตัว
เขาตั้งใจจะคว้าชัยชนะแรกในตูร์เดอฟร็องส์
ทุกคนพยายามอยู่ในตําแหน่งที่ดีที่สุด
บนถนนเหลือพื้นที่แค่จํานวนหนึ่งเท่านั้น
ฉะนั้นคุณต้องตื่นตัวเต็มร้อย
เวาท์ ฟาน เอิร์ตอยู่นั่น
ห่างจากเบนจามิน โทมัสสิบวินาที
เบนจามิน โทมัสโน้มเกาะคันจับ
ส่วนกลุ่มนักปั่นสปรินต์ก็มาถึงแล้ว
ตอนเข้าสู่ช่วงสปรินต์ เราต้องมีสมาธิเต็มร้อย
มันคือการสู้เพื่อรักษาตําแหน่ง ที่ความเร็วกว่า 60 กม.ต่อชั่วโมง
เราอยากออกแรงแค่ไหนก็ได้ แต่ถ้าเราอยู่ห่างไปสองตําแหน่ง
ในตอนที่เราต้องออกตัวสปรินต์ เราก็หมดสิทธิ์เอาชนะคนอื่นๆ
บางคนออกตัวเร็วเกินไป บางคนอาจหมดแรง
จากนั้นพวกที่ด้านหลังจะตามมาอย่างไว
หรือถ้าช้าเกินไป คุณก็ไม่สามารถปั่นสปรินต์ได้เต็มกําลัง
มันเป็นเกมทางจิตใจ
ระหว่างความเจ็บปวดที่ขา กับความกระหายอยากจะเอาชนะ
อีก 600 เมตร
เบนจามิน โทมัสเร่งความเร็ว แต่เขากําลังจะถูกกลุ่มหลักตามทัน
เส้นชัยอยู่ข้างหน้านั่น!
เบนจามิน โทมัสถูกแซงไปแล้ว
พีเดอร์เซนเป็นที่สอง เวาท์ ฟาน เอิร์ตอยู่ที่สาม
เวาท์ ฟาน เอิร์ตกําลังแซงขึ้นมา
ไปเลย!
ฟิลิปเซ่นตามมาแล้ว เขาตามมาจากทางซ้ายติดกับแผงกั้น
นักปั่นเสื้อเขียว พีเดอร์เซนและฟิลิปเซ่นสูสีคู่คี่
(อัลเปซิน-ดีคอยนิก)
แจสเปอร์ ฟิลิปเซ่นออกแรงสุดชีวิต
ฟิลิปเซ่นครับ แจสเปอร์ ฟิลิปเซ่น!
ฟิลิปเซ่นคว้าแชมป์สเตจแรก ในตูร์เดอฟร็องส์ได้สําเร็จ
พอเราเห็นตัวเองเข้าเส้นชัยเป็นคนแรก
ความรู้สึกมากมายก็เอ่อท้นขึ้นมา
และเรารู้ว่านี่คือสิ่งที่เราไขว่คว้ามานานแสนนาน
ในที่สุดมันก็เป็นจริง
เย่!
- ไม่เหมือนปีที่แล้วเนอะ - ไม่
พวก ยินดีด้วย นายคู่ควรแล้ว
นายจะชนะทุกครั้งไม่ได้หรอกนะ
ฉันขุดหลุมฝังตัวเองแท้ๆ
คืนนี้จัมโบ-วิสมาเสียหายยับเยิน
เรื่องนี้จะส่งผลร้ายต่อนักปั่นเสื้อเหลือง โยแนส วิงเงอกอร์
มันควรจะเป็นวันที่สงบและผ่อนคลาย
แต่ก็นั่นแหละ มันเป็นวันที่เลวร้ายสําหรับเรา
โยแนสบาดเจ็บนิดหน่อย เราไม่รู้ว่ามันจะหนักแค่ไหน
เราเสียผู้ช่วยคนสําคัญไปสองคน
แน่นอน มันส่งผลร้ายกับเรา
เรากังวลนิดหน่อยกับการแข่งอีกไม่กี่สเตจสุดท้าย
แต่ทุกอย่างก็ยังเป็นไปได้
เราต้องพยายามให้เต็มที่เพื่อทําเวลาคืนมา
แจสเปอร์ ฟิลิปเซ่น ในที่สุดคุณก็คว้าแชมป์สเตจตูร์เดอฟร็องส์ได้
คุณต้องมีความสุขล้นปรี่แน่ๆ
ครับ ผมรู้ว่าการแพ้ในตูร์เดอฟร็องส์เป็นยังไง
ผมเกือบชนะหลายครั้งหลายหน
มันแบบว่า...
ผมไม่ได้คิดจะร้องไห้ออกทีวี
แต่เราทุ่มเทหนักมากเพื่อไขว่คว้าชัยชนะนี้
เราพยายามหนักมากเพื่อมัน
เราได้แต่รอจนถึงช่วงเวลาที่ใช่และโอกาสที่ใช่
และวันนี้ก็มาถึงแล้ว
- มีความสุขกับช่วงเวลานี้ให้มากๆ - ขอบคุณครับ
หนทางสู่ความสําเร็จมีทั้งเรื่องดีและเรื่องร้าย
ในท้ายที่สุดคุณอาจไปถึงจุดสูงสุด
แต่ทางไปสู่ความสําเร็จมันก็ไกล
คุณต้องลุกขึ้นมาหลังเจอกับความผิดหวัง
และหาแรงผลักดันให้ได้อีกครั้ง
จนได้สิน่า
แต่ผมไม่คิดจะพอแค่นี้หรอกนะ
โกดูกําลังแย่ เขาถูกทิ้งห่าง
ถ้าคุณไม่มีความเข้มแข็งทางใจ คุณก็ไม่เหมาะกับงานนี้
ผมจะต้องไล่ตามให้ทันเพื่อทีมของผม ผมต้องทุ่มและทําบางอย่างให้สําเร็จ
เกอเรนท์ โทมัสต้องพิสูจน์ว่า ถึงแม้เขาจะอายุมาก
เขาก็ยังขึ้นแท่นรับรางวัลที่ปารีสได้
สู้เขาจี ไปให้ถึงยอดเขาเลย
ใครจะเป็นผู้ที่ได้ขึ้นแท่นรับรางวัลในปารีส
โกดูเร่งความเร็ว
พวกนายต้องค้นหาความแข็งแกร่ง
และความเป็นทีมในตัวให้เจอ พวกนายถึงจะหลุดจากสภาพนี้ไปได้
คําบรรยายโดย วรพล ถาวรวรานนท์